

**Gospodinjska ulica 6, 1000 Ljubljana**

**Tel.: 01 513 66 00,** **kgzs@kgzs.si****, www.kgzs.si**

Ljubljana, 17. avgust 2022

Spoštovani!

**Med 20. in 25. avgustom vabljeni na razstavni prostor Kmetijsko gozdarske zbornice Slovenije v hali B**

**na 60. mednarodnem kmetijsko-živilskem sejmu AGRA v Gornji Radgoni.**

**Veselimo se vašega obiska!**

Roman Žveglič,

 predsednik KGZS

**POSVET**

**Zakaj je knjigovodstvo FADN pomembno tudi za mojo kmetijo?**

**SREDA, 24. avgust 2022, 9.00 – 11.00, dvorana 2**

Na sejmu AGRA bo izveden posvet **Zakaj je knjigovodstvo FADN pomembno tudi za mojo kmetijo**, ki ga organizira Ministrstvo za kmetijstvo, gozdarstvo in prehrano v sodelovanju s Kmetijsko gozdarsko zbornico Slovenije in Kmetijskim inštitutom Slovenije. Na dogodku bosta uvodoma predstavnici Ministrstva za kmetijstvo, gozdarstvo in prehrano in Kmetijskega inštituta Slovenije predstavili sistem delovanja mreže FADN, aktualno stanje na tem področju ter izzive za prihodnost, ki jih zagotovo prinaša prehod FADN v FSDN. Kmetije, ki že vodite FADN knjigovodstvo, boste izvedeli, kateri podatki se bodo beležili v FSDN (poleg knjigovodskih podatkov tudi okoljski in socialni) in pridobili odgovore na vprašanja, ali morda to pomeni še več zapisovanja podatkov ali morda celo manj kot je to sedaj (ali je to sploh mogoče?) ter kateri bodo pozitivni učinki teh sprememb.

Po uvodnem delu bo potekal moderiran pogovor, na katerem bomo sodelovali kmetijski svetovalci, ki delamo na področju FADN, sodelavci iz računovodskih pisarn, ki skrbijo za obdelave teh podatkov, posebej zanimivo pa bo tudi sodelovanje kmetov, ki že sedaj vodijo FADN ter njihova razmišljanja, zakaj menijo, da kljub temu, da je zapisovanje podatkov dodatno delo, dobro za njihovo kmetijo spremljanje teh podatkov, kateri podatki jim »veliko« pomenijo in morda kaj še pogrešajo, da bi obdelane podatke lahko še boljše uporabili pri tekočem delu in načrtovanju.

Vljudno vabljeni!